Lambertseter Idrettsforening

miniatyr|Lambertseter stadion. 
Lambertseter Idrettsforening (stiftet 10. april 1945) er et idrettslag på Lambertseter i Oslo. I 2025 består idrettslaget av følgende grupper: allidrett, badminton, diskgolf, fotball, friidrett, håndball og innebandy.  

Idrettslaget ble stiftet som Høgda IF, men skiftet senere navn til Lambertseter Idrettsforening (LIF) og er tilknyttet Norges Idrettsforbund.   

LIF bruker Lambertseter stadion som treningsarena/stevner for friidrett og kamparena for fotballen. I tillegg benyttes en kunstgressbane i Lambertseter Idrettspark. 

Innendørsidrettene bruker Lambertseter Flerbrukshall. 

Lambertseter Idrettsforening ble kåret av Oslo Idrettskrets til «Årets idrettslag i Oslo» i 2023.

 Historikk 

 Oppstarten 
På Øvre Bekkelagshøgda og Vestenga, som i grunnen lå i et ingenmannsland da det gjaldt idrettsforeninger, var idrettsgleden på topp, skrives det på idrettslagets nettsider. Husbebyggelsen i området på denne tiden var mot Brattlikollen, Raschs vei., Østerliveien og deler av Oberst Rodes vei. for å nevne noen kjente gatenavn.

Det var to aldersgrupper som uavhengig av hverandre drev illegal idrett. Kjernen i den eldste gruppen var cirka 19-20 år og oppover, hørte til ”Gutta på skauen” eller ”Hjemmefronten”. Den andre gruppen besto av de yngre på cirka 15-18 år.

 Stiftelsen og navneendring 
Utover våren 1945 begynte disse to gruppene å trene sammen, og spørsmålet om å danne en idrettsforening kom på tale. Tanken tok etter hvert fastere form. 10. april 1945 var det trening på Bekkelaget Sportsplass. Etter mørkets frembrudd samlet deltakerne seg og en ny idrettsforening var diskusjonstema. Diskusjonen måtte foregå lavmælt, for krigen var ennå ikke over og man kunne bli fengslet for mindre enn det å starte en illegal idrettsforening.

Klubben ble stiftet 10. april 1945 som Høgda Idrettsforening/Høgda IF. Navnet spilte på stedene klubben opprinnelig rekrutterte fra, Bekkelagshøgda og Nordstrandshøgda. 30. april 1945 ble klubbens første generalforsamling avviklet med cirka 30 medlemmer til stede.
miniatyr|Lambertseter stadion. Foto: Lambertseter IF/Torbjørn Andersen

Den 1. oktober 1952 ble det vedtatt å endre navn til Lambertseter Idrettsforening, for å knytte seg til drabantbyen og idrettsanlegget som ble laget for drabantbyens første innbyggere.

Gjennom 50-tallet gikk klubben fra å være en forening for voksne som stort sett bodde andre steder enn på Lambertseter, til å bli en masseklubb for barn og ungdom på Lambertseter. Etter hvert tok foreldrene til den nye medlemsmassen gradvis over tillitsvervene i klubben.

 Hoppbakken «Eker'n» 
Eker'n er en tidligere hoppbakke som ligger på Lambertseter i Oslo. Bakken ble gitt til nyopprettede Høgda IF i 1945.  

Bakken ble opprinnelig bygget under krigen som en bedriftsbakke for Ekebergbanen, derav navnet Eker'n. Før Høgda IF tok over bakken var den naturlig anlagt med hopp laget av snø.

 Lambertseter Idrettspark 
I 1962 ble idrettsplassen skikkelig opparbeidet med en fotballbane og 400 meters grusbelagt løpebane. Nytt garderobeanlegg stod ferdig i 1964. Lambertseter Idrettsplass ble åpnet i 1962. Første ordinære stevne der var kretsmesterskap for gutter og jenter.

I 1977 ble masteområdet regulert til friområde og året etter sto tennisbanen og ishockeybanen klar til bruk. En helt ny idrettsbane med moderne rekortandekke og gressbelagt indrebane kom i 1980. Sommeren 1981 ble Lambertseter stadion åpnet med et internasjonalt friidrettsstevne.
miniatyr|Klubbhuset til Lambertseter IF. 

En ny kunstgressbane ble åpnet i 2011 i Lambertseter idrettspark. Kunstgressbanen ble rehabilitert høsten 2023. miniatyr|Lambertseter Flerbrukshall. 

Lambertseter idrettspark består i 2025 av fotballbaner, ett stadionanlegg for friidrett og en ballbinge. Om vinteren legges det naturis på deler av anlegget.  

Idrettsparken drives av Lambertseter idrettsforening. I tillegg har klubben eget klubbhus i idrettsparken. Det er også en flerbrukshall. 

 Ny flerbrukshall åpnet i 2017 
Innendørsidrettene (innebandy, håndball og badminton) i Lambertseter IF benytter Lambertseter Flerbrukshall. Hallen ble åpnet i desember 2017. 

 Tabeller - Herrefotball 

 Kjente utøvere 
 Hege Peikli (nå Randall) – ski
 Andrea Rooth (født 2002) – friidrett
 Friidrettsfamilien Rooth fra Lambertseter
 Anders Gjeldnes (født 1965) – 400 meter
 Gøte Lundblad (1948–2017) – 800-meterløper
 Marit Wold (nå Mikkelsplass) (født 1965) – ski
 Anette Bøe (født 1957) – ski

 Referanser 

 Se også 
 Lambertseter ishockeyklubb
 Lambertseter Svømmeklubb
 Lambertseter Skøyteklubb
 Eker'n

 Eksterne lenker 
 Lambertseter IF
 Lambertseter Stadion - Nordic Stadiums

Kategori:Idrettslag i Oslo
Kategori:Lambertseter
Kategori:Sport i bydel Nordstrand